**Verena Sailer** (s. 16. lokakuuta 1985 Illertissen) on saksalainen pikajuoksija.

Sailer saavutti alle 23-vuotiaiden EM-kilpailuissa Erfurtissa 2005 100 metrin juoksussa pronssia ajalla 11,53 ja 4 × 100 metrin viestissä hopeaa. Debrecenissä 2007 hän voitti saman ikäluokan 100 metrin Euroopan-mestaruuden vastatuulituloksella 11,66 ja sai hopeaa pikaviestissä.

Sailer edusti Saksaa Pekingin olympialaisissa 2008. Hän kilpaili 4 × 100 metrin viestijoukkueessa yhdessä Anne Möllingerin, Cathleen Tschirchin ja Marion Wagnerin kanssa. Finaalissa he juoksivat viidenneksi ajalla 43,28 sekuntia. Hän sai Torinon sisäratojen EM-kilpailuissa 2009 pronssia 60 metrillä ajalla 7,22. Yleisurheilun MM-kisoissa 2009 hän pääsi välieriin 100 metrillä juostuaan ajan 11,24. Hän juoksi neljännellä osuudella 4 × 100 metrin viestijoukkueessa, joka sai pronssia kauden parhaalla ajalla 42,87 sekuntia.

Barcelonan EM-kilpailuissa 2010 Sailer voitti kultaa 100 metrillä juostuaan uuden ennätyksensä 11,10 sekuntia. Helsingin EM-kilpailuissa 2012 hän juoksi ankkuriosuuden Saksan voittaessa pikaviestin Euroopan-mestaruuden ajalla 42,51. Lisäksi hän oli kuudes 100 metrillä. Lontoon olympialaisissa hän karsiutui 100 metrin välierissä ja kuului viidenneksi sijoittuneeseen Saksan pikaviestijoukkueeseen. Göteborgin EM-hallikilpailuissa 2013 hän sijoittui 60 metrillä kahdeksanneksi. Prahan sisäratojen EM-kilpailuissa 2015 hän saavutti pronssia 60 metrillä ajalla 7,09. Pekingin MM-kilpailuissa 2015 hän karsiutui 100 metrin alkuerissä ja oli pikaviestissä viides.

Henkilökohtaiset ennätykset
---------------------------

Lähde: IAAF
Ulkoradat
* 100 metrin juoksu: 11,02 (2013)

Sisäradat
* 60 metrin juoksu: 7,08 (2015)

Lähteet
-------

1. ↑  Verena Sailer Biography and Olympic Results sports-reference.com.  Arkistoitu 3.12.2016. Viitattu 15.2.2011. (englanniksi)
2. 1 2 3  Verena Sailer Kansainvälinen yleisurheiluliitto.  (englanniksi)
3. 1 2 3  Verena Sailer *tilastopaja.net*. Viitattu 27.3.2016. (englanniksi)[vanhentunut linkki]
4. ↑  4x100 Metres Relay - W Final iaaf.org. Viitattu 15.2.2011. (englanniksi)
5. ↑  "Allgäuerin Verena Sailer spurtet zu Bronze" augsburger-allgemeine.de. Viitattu 29.7.2010. (saksaksi)
6. ↑  Naisten Euroopan nopein tulee Saksasta YLE Urheilu. Viitattu 29.7.2010.
7. ↑  60m Women  8.3.2015. european-athletics.org. Viitattu 16.3.2015. (englanniksi)

Aiheesta muualla
----------------

* Kuvia tai muita tiedostoja aiheesta **Verena Sailer** Wikimedia Commonsissa

* Verena Sailerin kotisivut (Arkistoitu – Internet Archive)

  

Naisten 100 metrin juoksun euroopanmestarit

|  |
| --- |
| 1938: Stanisława Walasiewicz |
1946: Jevgenia Setšenova |
1950: Fanny Blankers-Koen |
1954: Irina Turova |
1958: Heather Young |
1962: Dorothy Hyman |
1966: Ewa Kłobukowska |
1969: Petra Vogt |
1971: Renate Stecher |
1974: Irena Szewińska |
1978: Marlies Göhr |
1982: Marlies Göhr |
1986: Marlies Göhr |
1990: Katrin Krabbe |
1994: Irina Privalova |
1998: Christine Arron |
2002: Aikateríni Thánou |
2006: Kim Gevaert |
2010: Verena Sailer |
2012: Ivet Lalova |
2014: Dafne Schippers |
2016: Dafne Schippers |
2018: Dina Asher-Smith |
2022: Gina Lückenkemper |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |